ત્રીજી ટેસ્ટ મેચમાં ભારત જીતથી એક વિકેટ જ દૂર છે. અંતિમ સેશનમાં જસપ્રિત બુમરાહની ઘાતક બોલિંગ સામે ઇંગ્લેન્ડના પડકારનો અંત આવ્યો હતો. જોસ બટલર અને બેન સ્ટોકસ દીવાલ બન્યા હતા. જોકે, આજે મેચની આખરી કલાકમાં બુમરાહે એક જ ઓવરમાં પહેલા સદીવીર બટલરને અને પછીના દડે બેયરસ્ટોને આઉટ કરીને ઇંગ્લેન્ડને ભીંસમાં લીધું હતું. આ પછી બુમરાહે તેની ચોથી વિકેટ લઇને ક્રિસ વોક્સને પેવેલિયન ભેગો કરી દીધો હતો. દિવસના અંતે ઇંગ્લેન્ડે 9 વિકેટે 311 રન બનાવી લીધા હતા અને હજુ જીતથી 210 રન દૂર છે. આમ તેની હાર નિશ્ચિત બની ગઇ હતી.